登南城遥望四明山
遥天晴景豁，凯风来座隅。披襟集良朋，颇惬清燕娱。落日照碧林，馀晖散晴湖。飞甍连绣闼，灿若丹青图。撰策临高城，游目穷九区。石窗切层霄，邈与群峰殊。黛色可揽撷，丹梯时有无。云南富青棂，云北繁白榆。至今过云客，恒驾苍麛车。我欲称东邻，筑室云中居。惜哉无羽翼，矫首以踌蹰。载吟皮陆篇，郁郁增烦吁。
主题：山水
情感：哀伤、孤独